|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus** – stilius, pažodiniai vertimai**Jei galite, sutvarkykite.** |

|  |
| --- |
| Anthony Kiedis |
|  
Anthony Kiedis koncerte su Red Hot Chili Peppers, 2012 m. |
| Biografija |
| Pilnas vardas | Anthony Kiedis |
| Gimė | 1962 m. lapkričio 1 d. (61 metai)Grand Rapidsas, Mičiganas, JAV |
| Žanrai | Fank rokas, alternatyvus rokas, rap rokas, pankrokas |
| Instrumentai | Vokalas |
| Aktyvumo metai | 1981–dabar |
| Įrašų kompanija | Warner Bros. EMI |
| Susijusi veikla | Red Hot Chili Peppers |
| Svetainė | redhotchilipeppers.com |

**Anthony Kiedis** (g. 1962 m. lapkričio 1 d.) – lietuvių kilmės amerikiečių muzikantas, geriausiai žinomas kaip grupės Red Hot Chili Peppers narys, vokalistas.

Biografija
----------

### Jo senelių atvykimas

Iš Tauragės kilę Anthony proseneliai, XX a. pr. Antanas Kiedis ir jo žmona Julija, atvyko į Niujorką. Jų vaikai Jurgis, Irena ir Antanas atvyko su jais, o sesutė Viktorija gimė laive, Atlanto vandenyno vidury. Anthony Kiedžio senelis Džonas Oldenas Kiedis (*John Kiedis*) gimė 1914 m. Mičigane. Džonas Kiedis vienintelis iš šeimos nuo mažens kalbėjo angliškai. Jo sūnus, Džonas Maiklas Kiedis, gimė 1939 m. Grand Rapidse. Anthony tėvas praleido didelę gyvenimo dalį su teta Marija. Teta Marija ant ežero kranto Mičigane turėjo namą, kuris nuolat būdavo pilnas lietuvių. Kai jo tėvai išsiskyrė, ji kurį laiką jį augino. Kita teta, Irena, jam buvo lyg antra mama.

Anthony seneliai tarpukariu dalyvavo visose lietuvių kultūriniuose ir socialiniuose sąjūdžiuose.[reikalingas šaltinis]

### Vaikystė

Anthony gimė Grand Rapidse, Mičigane aktoriaus John Michael Kiedis ( sceninis vardas Blackie Dammet) ir Margaret Noble šeimoje. Kai jam buvo 3 metai, jo tėvai išsiskyrė. Kartu su savo dvejomis netikromis seserimis Julie ir Jenny jis buvo auginamas savo mamos ir patėvio Grand Rapidse. Kai jam buvo 12 metų, jis su tėvu persikėlė į Los Andželą.

### Grupė

1983 m. kai Anthony buvo 21-eri, kartu su Michael Balzary (Flea), Hillel Slovak ir Jack Irons jis įkūrė grupę Red Hot Chili Peppers, kuri iš pradžių koncertuodavo klubuose, baruose. 1984 m. „EMI" susidomėjo grupe ir išleido pirmąjį jų albumą tuo pačiu pavadinimu „The Red Hot Chili Peppers". Tačiau šiame albume vietoje Jack’o Irons ir Hlillel’io Slovak grojo Cliff’as Martinez bei Jack Sherman, nes Hillel’is bei Jack’as tuo metu oficialiai priklausė kitai grupei. Po didelių nesutarimų tarp dviejų stovyklų – Flea bei Anthony ir Jacko, šis buvo išmestas, o vietoj jo grupėje oficialiai pradėjo groti Hillel’is. Grupė išleido antrąjį albumą, pavadinimu „Freaky Styley", kurį prodiusavo legendinis George Clinton. Trečiasis grupės albumas „The Uplift Mofo Party Plan" buvo pirmasis (ir paskutinis), išleistas originalios grupės sudėties. Turo metu Kiedis bei Hillel’is stipriai įjunko į heroiną. Nors daugelis tikėjo, kad pirmas priklausomybės nuo narkotikų neatlaikys Anthony, 1988 metais Hillel’is mirė perdozavęs heroino. Po šio įvykio Jack Irons paliko grupę, sakydamas, jog „nebenori groti grupėje, kurioje miršta jo draugai".

1988 m. atrodė, kad Red Hot Chili Peppers tuoj taps tik istorija, tačiau grupė pakilo kaip feniksas iš pelenų. Kiedis metė narkotikus, o grupė rado du naujus narius – ilgalaikis grupės fanas John’as Frusciante prisijungė prie jos, (prieš jį grupėje trumpai buvo DeWayne „Blackbyrd" McKnight, tačiau buvo išmestas) bei talentingas būgnininkas Chad’as Smith’as. Grupė išleido hitu tapusį albumą „Mother's Milk", o, perėjusi iš „EMI" į „Warner Bros. Records" 1991 m. sulaukė didžiausios šlovės su albumu „Blood Sugar Sex Magik". Albumas tapo hitu, o dainos „Give It Away" bei „Under The Bridge" tapo grupės himnais, be kurių neįsivaizduojamas nė vienas grupės koncertas. Tačiau laikotarpis, galėjęs būti nuostabiu, grupei tapo tragedija. Anthony, būdamas laisvas nuo narkotikų nuolat konfliktavo su John’u, kuris nepakėlė šlovės ir stipriai įjunko į heroiną, tuo tarpu Flea išgyveno skyrybas su žmona. Galiausiai, 1992 m. John’as viduryje koncertinio turo pareiškė, kad išeina iš grupės. Turas buvo tęsiamas su keliais kitais gitaristais, tačiau jie negalėjo užpildyti John’o vietos. 1994 m. grupei gitaristą padėjo surasti būgnininkas – prie grupės prisijungė Chad’o draugas, buvęs grupės Jane’s Addiction narys. Dave’as Navarro. Įsimintiniausi grupės įvykiai su Navarro – 1994 metų koncertas Woodstock festivalyje bei 1995 m. išleistas albumas „One Hot Minute". Albumas dėl Navarro įtakos buvo tamsesnis ir sunkesnis nei kiti grupės albumai. Nors jis ir neprilygo „Blood Sugar Sex Magik", vis tiek sugebėjo tapti hitu, kaip ir singlai „Aeroplane" ir „Warped". Pastarąja daina Kiedis išliejo sielvartą dėl, galima sakyti, tragedijos jo gyvenime – atkritimo prie narkotikų. Nors Kiedis atkrito tik per nepatyrusį daktarą – šis raudamas jam dantį davė vaistų, kurie sužadina norą opiatams – Anthony po šio atkritimo pilnai išsivalė tik 2002 metais. Po „One Hot Minute" turo, Navarro labiau domino narkotikai nei grupė, ir jis buvo išmestas. Grupė vėl atsidūrė ant prarajos slenksčio. 1998 m. grupė tik kartą koncertavo ir neįrašė nė vienos dainos.

Tačiau tada grupė antrą kartą pakilo iš pelenų – po 6 metų gyvenimo heroinu, John Frusciante metė narkotikus ir antrąjį kartą prisijungė prie grupės. Šis atsikūrimas buvo pažymėtas trimis nuostabiais albumais „Californication" (1999 m.), „By The Way" (2002 m.) ir „Stadium Arcadium" (2006 m.). Šie albumai, kartu su „Blood Sugar Sex Magik" įtvirtino grupę kaip vieną geriausių pasaulyje. John’as Fruciante 2010 m. fanų buvo išrinktas geriausiu gitaristu, o Anthony, stipriai patobulėjęs vokalo srityje, dabar yra vienas geriausių roko vokalistų. Po „Stadium Arcadium" turo grupė paskelbė daranti dvejų metų pertrauką. 2009 m. dėl kūrybos ir tikslų skirtumo grupė taikiai antrąjį kartą išsiskyrė su John’u Frusciante – grupė ir gitaristas aiškino, kad išsiskyrimas buvo abipusis ir naudingas abiem pusėms. 2010 m. oficialiai pristatytas naujasis grupės gitaristas – Josh Klinghoffer.

Asmeninis gyvenimas
-------------------

Anthony praktikuoja Vipasanos meditaciją. 2007 m. susilaukė sūnaus Everly Bear. Vegetaras nuo 1980-ųjų metų, veganas nuo 2008 m.

Diskografija
------------

*Pagrindinis straipsnis – Red Hot Chili Peppers diskografija*.
**Kartu su „Red Hot Chili Peppers"**

1. *The Red Hot Chili Peppers* (1984)
2. *Freaky Styley* (1985)
3. *The Uplift Mofo Party Plan* (1987)
4. *Mother's Milk* (1989)
5. *Blood Sugar Sex Magik* (1991)
6. *One Hot Minute* (1995)
7. *Californication* (1999)
8. *By The Way* (2002)
9. *Stadium Arcadium* (2006)
10. *I'm with You* (2011)
11. *The Getaway* (2016)
12. *Unlimited Love* (2022)
13. *Return of the Dream Canteen* (2022)

Šaltiniai
---------

1. ↑  „Anthony Kiedis and Leona Lewis Voted Sexiest Vegetarians". Suarchyvuotas originalas 2012-06-29. Nuoroda tikrinta 2009-05-07. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

|  |  |
| --- | --- |
|  | **Vikiteka: Anthony Kiedis** – vaizdinė ir garsinė medžiaga  |

* Anthony Kiedis svetainėje Last.fm